ANEXO Á ORDENANZA DE PREZOS PÚBLICOS POLO SERVIZO DA PISCINA CUBERTA CLIMATIZADA MUNICIPAL E INSTALACIÓNS ANEXAS
ADMINISTRACIÓN LOCAL — Municipal — Cangas (Ordenanzas e Regulamentos, 26/09/2016)

A Xunta de Goberno Local de data do 18 de xullo de 2016, ao amparo do artigo 4 da Ordenza reguladora do prezo público por impartición de cursos, ludotecas, viaxes, campamentos xuvenis e outras actividades de carácter deportivo e/ou socioculturais organizadas polo Concello de Cangas, publicada no BOP nº 38 de data do 23/02/2012, e ao amparo dos artigos 41 e 47 do Texto refundido da Lei reguladora das facendas locais, acordou a aprobación do anexo á ordenanza de prezos públicos polo servizo da piscina cuberta climatizada municipal do Concello de Cangas e instalacións anexas, o que se fai público para o seu xeral coñecemento e en cumprimento do disposto no artigo 70.2 da Lei 7/1985, de 2 de abril, Reguladora das bases de réxime local. A fin de actualizar e acadar unha maior definición no texto da Ordenanza Municipal do Servizo da Piscina Cuberta do Concello de Cangas, preséntase a esta Xunta Local de Goberno as correspondentes engádegas co fin de ser valoradas e posteriormente incorporadas, como Anexo á actual Ordenanza publicada o pasado día, venres 29 de maio de 2015. As cotas corresponderán a meses naturais e o pago destas realizarase por adiantado. O abono da primeira cota mensual, independentemente do tipo de abono do que se trate, conlevará o pago da parte proporcional da cota, tendo en conta a data na cal se realice o seu pagamento, establecendo para iso os seguintes períodos: 1.- Do día 1 ao día 10.2.- Do día 11 ao 20.3.- Do día 21 en adiante. Para aplicar a cota de abono familar, entenderase por unidade familiar a aquela formada polo pai, nai e/ou titor legal, xunto cos/coas fillos/fillas solteiros/solteiras menores de 25 anos que convivan no domicilio familiar ata a data de tramitación como alta de persoa usuaria. Asemade a consideración de unidade familiar tamén se fai extensiva a todas as parellas de feito legalmente establecidas e familias monoparentais. No caso dos/das avós/avoas que se encarguen directamente do cuidado de netos/netas ao seu cargo, poderán conformar e ser considerado como un núcleo familiar. Neste caso os fillos/fillas dos avós (pais deses netos/netas) non poderán incluírse como parte do núcleo familiar, tendo que inscribirse de forma independente. Documentación acreditativa.- Familiar: certificado de Rexistro Civil, libro de familia, certificado de empadroamento familiar ou certificado de convivencia ou certificado de parellas de feito. Accederán a este abono aquelas persoas que acrediten a condición de pensionista por xubilación ou prexubilación. No caso de ser prexubilados/prexubiladas necesitarán presentar a acreditación correspondente. Os/as pensionistas acreditarán esta condición para poder beneficiarse deste. Este abono aplicarase a nivel persoal e de maneira individualizada. Documentación acreditativa: DNI: No caso de pensionistas / prexubilados/prexubiladas, notificación laboral do INEM. Pódese acoller a esta modalidade de abono calquera familia, sempre e cando acredite que se trata de unha familia numerosa. Enténdese a definición desta de acordo coa normativa vixente en cada momento por parte da Comunidade Autónoma de Galicia. A calquera persoa que acredite pertencer a unha familia numerosa poderá aboarse de forma individual, aplicándoselle neste caso á tarifa de abono reducido. Documentación acreditativa.- Fotocopia do libro de familia numerosa e certificado de empadroamento familiar. Poderanse acoller a esta modalidade de abono as persoas que teñan un grao de discapacidade igual ou superior ao 33%. Este abono aplicarase a nivel persoal e de maneira individualizada. Documentación acreditativa.- certificación do grao de discapacidade en vigor. O Concello, ou no seu caso, a empresa prestadora de servizos, aplicará este desconto tendo en conta os seguintes requisitos: Para os efectos desta redución enténdese por unidade familiar a formada polo pai, nai, titor ou persoa encargada da garda e proteción do menor así como os/as seus fillos/fillas solteiros/solteiras menores de vinte e seis anos que convivisen no domicilio familiar no momento de realizar a solicitude. Nos casos de garda e custodia compartida dos/das menores para os que se solicita este tipo de abono, contabilizaranse os ingresos de ambos proxenitores. Terán a consideración de ingresos os de calquera procedencia: salarios, pensións contributivas e non contributivas, prestacións, rendas, rendementos por actividades profesionais, industriais, agrarias, deportivas e artísticas, tanto de carácter fixo como eventual e outras. Deberase xustificar a situación económica e laboral do ano anterior á matrícula, de todos os membros da unidade familiar maiores de 16 anos: No caso de que na unidade familiar existan persoas en idade laboral (maiores de 16 anos) que non traballen, deberán presentar informes de vida laboral, expedido pola Tesourería da Seguridade Social. No caso de separación ou divorcio, deberase aportar convenio regulador, así como documento xustificativo das achegas económicas actualizadas, ou no seu defecto, denuncia por incumprimento. Para aplicación deste abono teranse en conta os ingresos económicos da unidade familiar e tendo como único criterio os ingresos económicos do ano anterior. O criterio de requisito será que non superen os seguintes límites máximos de rendas obtidas no ano anterior (150% IPREM + 15 % por novomembro) Documentación acreditativa: certificación emitida polo Concello e coas mesmas condicións que os abonos familiares. Esta modalidade de abono poderase aplicar nun máximo de dous meses por usuario e por ano natural. Este abono estará exento do pago da matrícula. O pago da cota será sempre en efectivo e por adiantado. O/a usuario/a que se acolle a esta modalidade de abono non poderá acollerse a ningún outro desconto aplicado sobre outros tipos de abonos que consten na presente ordenanza. Será condición para acollerse a esta modalidade de abono non ter cumprido os 18 anos no momento da tramitación da alta, ademáis de ter a idade mínima de acceso da instalación que consta na ordenanza municipal. O abono mensual terá una cuantía igual ao abono reducido como xubilado. No mes seguinte a cumprir a maioría de idade pasarase a cota como abono individual. Documentación acreditativa.- D. N. I. e autorización paterna/materna/titoría legal. Será aplicable a todos os/as abonados/abonadas que así o soliciten, por escrito, cunha duración máxima de tres meses por cada ano natural. Naqueles casos que por prescrición médica ou ausencia por razóns laborais, poderase ampliar esta duración pero a mesma non poderá superar os 6 meses por ano natural. Documentación acreditativa.- Informe médico ou certificado laboral. Considéranse grupos de especial interese social a aqueles colectivos de persoas aos que se deben implementar medidas de integración e inclusión social. O departamento de servizos sociais do Concello determinará e acreditará esta condición a aqueles colectivos que soliciten formalmente a aplicación desta cota. Cuantía.- 4,50 euros/mes – 1 sesión semanal. Documentación acreditativa.- Certificado de inscrición nos rexistros correspondentes e no rexistro municipal de asociacións. A matrícula terá validez indefinida que se manterá mentres que o/a abonado/abonada non cause baixa. A baixa como abonado/abonada, seguida dunha nova alta conlevará o pago dunha nova matrícula. Para a aplicación das diferentes matrículas aplicaranse as definicións destas, realizadas no epígrafe anterior. A matrícula nos cursos de natación terá validez indefinida sempre e cando o alumno non cause baixa no curso. As situación especiais como son o cambio de tempada (parada do curso nos meses de verán), paradas técnicas ou similares, non se consideran baixa do usuario/usuaria, polo que nestes casos o/a usuario/usuaria seguirá mantendo vixente a súa matrícula. A contía da matrícula por familia numerosa será igual a matrícula de abono reducido e aplicarase independetemente do número de membros. A matrícula para menores de idade será igual que a matrícula reducida. Os/as cursillistas non abonados estarán obrigados/obrigadas ao pago da correspondente matrícula. Os/as cursillistas que sexan abonados no momento de tramitar a alta como cursillista quedarán exentos/exentas do pago da matrícula do curso. Calquera persoa abonada poderá cambiar de tipo de abono cando así o solicite por escrito. O cambio de tipo de abono conlevará o pago da diferencia entre a matrícula abonada inicialmente polo usuario/usuaria correspondente ao abono actual en vigor e a matrícula do novo abono sexa superior á xa pagada inicialmente. A matrícula aplicada aos cursos así como a matricula aplicada aos abonos non serán nin intercambiables nin consolidables. CURSOS NATACIÓN ESCOLAR Enténdense por natación escolar aquela actividade que fan os escolares mediante acordos coas ANPAS dos centros educativos (infantil, primaria, secundaria) e coa piscina. Natación Escolar -2 días – 10,10 euros/mes. Natación Escolar – 1 día – 7,50 euros/mes. O acceso libre teráunha duración máxima de 90 minutos desde a súa expedición ata o momento da saída das instalacións. As persoas non abonadas que desexen facer uso das pistas de squash terán que abonar ademáis da cota por uso da pista o pago do acceso á instalación. A modificación en calquera tipo de abono tense que facer por escrito na recepción da propia instalación antes do día 20 do mes anterior ao mes no que desexe facer efectivo o cambio. No caso de que o día 20 coincida en domingo ou festivo, o día límite para a realización dos cambios de abono será o seguinte día hábil. Amáis do exposto, esta ordenanza está enmarcada e coordenada co Regulamento de uso e funcionamento das instalacións deportivas municipais (BOPPO, 2 febreiro 2004). Cangas, a 8 de setembro de 2016.—O Alcalde, Xosé Manuel Pazos Varela.